stanford-oval/wikipedia huggingface dataset:
Kihniön rautatieasema

Kihniön rautatieasema (lyh. Kiö) on lakkautettu rautatieliikennepaikka Kihniössä rataosuudella Pori–Haapamäki. Asema avattiin viiden kilometrin päähän kirkonkylältä 1. marraskuuta 1937. Asemarakennus oli valmistunut kolme vuotta aiemmin Thure Hellströmin suunnitelmien mukaisesti. Tavaraliikenne Kihniöön aloitettiin Porin suunnasta jo vuonna 1935. Radan rakennusvaiheessa aseman nimenä oli Mäkikylä, mutta se muutettiin Kihniöksi huhtikuussa 1936. Kihniön ja Kurun välinen yhdystie 3350 ylitti radan lähellä asemaa.
Asiointiliikenne Kihniön kirkonkylästä suuntautui enimmäkseen Parkanoon eikä toisessa suunnassa sijainnut rautatieasema erityisemmin palvellut kirkonkylän tarpeita. Aseman seudulle ei myöskään syntynyt varsinaista asutuskeskusta. Kihniö muutettiin laiturivaihteeksi 1968 ja henkilöliikenne lakkautettiin 31. toukokuuta 1981. Pori–Haapamäki-rataosuudesta jätettiin Kihniön puukuljetuksien ja Aitonevan turveliikenteen takia osuudet Parkano–Kankaanpää ja Parkano–Aitoneva liikennöitäväksi muun radan sulkeuduttua liikenteeltä vuonna 1985. Kihniön asemalaiturit purettiin 1999, ja siitä tuli radan pääteasema, kun Aitonevan liikennepaikka lakkautettiin 2003. Tavaraliikenne Kihniössä jatkui joulukuuhun 2015, jolloin Parkanoon rakennettu raakapuuterminaali valmistui ja Kihniön kuormauspaikka kävi tarpeettomaksi. 8. joulukuuta 2015 Parkano–Kihniö-rataosuus suljettiin ja Kihniön liikennepaikka lakkautettiin.
Aiheesta muualla

Kuvia Kihniön asemalta vuodelta 2004
Kinkovuori

| Kinkovuori |
| --- | --- |

Kaupunki:  Jyväskylä
Suuralue:  Säynätsalo
Kaupunginosa nro:  34
Väkiluku:  404 (31.12.2021)
Kinkovuori on Jyväskylän 34. kaupunginosa entisen Säynätsalon kunnan mannerpuolella. Alueella on kaksi asuinaluetta, varsinainen Kinkovuori ja Karkaussaari. Kaupungin tilastollisessa aluejaossa Kinkovuorta vastaa Rauvanlahden (Raudanlahden) pienalue.
Kinkovuori sijaitsee Säynätsalon, Muuramen kirkonkylän ja Kinkomaan välissä. Viralliseen kaupunginosaan kuuluu myös muutama asumaton Päijänteen saari, kuten Lappi ja Korpinen.
Historia

Nykyisen Kinkovuoren alue kuului alun perin Raudanlahden tilalle, joka erotettiin Ahvenlammen eli Kauppilan tilasta tämän isännän veljelle vuonna 1772. Myöhemmin Raudanlahden omisti Säynätsaloa teollistaneen Johan Parviaisen suku, sittemmin alue siirtyi heiltä Enso-Gutzeitille. Kun Säynätsalon kunta liitettiin Jyväskylään vuonna 1993, alueen omisti Suomen Taloteollisuus.
Kinkovuoren asuinalueen rakentaminen alkoi kymmenen vuotta Säynätsalon kunnan lakkauttamisen jälkeen, vuonna 2003. Asuinalue koostuu enimmäkseen omakotitaloista. Karkaussaaren asuinalueen rakentaminen alkoi seuraavana vuonna. Kaupunginosan on suunniteltu kasvavan noin 1 000 asukkaan asuttamaksi.
Kieliopillinen itsemurha

Kieliopillinen itsemurha (saks. grammatische Selbstmord) on esimerkiksi Jean Paulin ja Ludwig Reinersin käyttämä käsite, joka tarkoittaa lähinnä asiaproosassa ilmenevää tapaa kätkeä oma persoonallisuus kiertoilmaisuihin, eli kirjoittaja välttää käyttämästä minä-sanaa ja ensimmäistä persoonaa. Tätä kirjoitustapaa on perusteltu vaatimattomuudella, toisaalta on esitetty sen osoittavan aivan päinvastaista, koska tällaiset kiertoilmaukset ovat normaalia kielenkäyttöä huomattavasti raskaampia ja kirjoittajaa korostavampia. Suomen kielessä yleisin näistä ilmauksista lienee allekirjoittanut.
Kieliopintarkistin

Kieliopintarkistin tai kielenhuolto-ohjelma on tietokoneohjelma tai ohjelman toiminto, joka etsii tekstistä kielivirheitä ja ehdottaa niille korjauksia. Kieliopintarkistin voi olla joko erillinen sovellus tai osa laajempaa sovellusta, esimerkiksi tekstinkäsittelyohjelmaa.
Jos ohjelma tarkastaa vain yksittäisten sanojen oikeinkirjoituksen, sitä kutsutaan yleensä oikeinkirjoituksen tarkistimeksi. Kieliopintarkistimen ja oikeinkirjoituksen tarkistimen välinen raja on kuitenkin liukuva.
Kieliopintarkistimen toteuttamiseen tarvitaan kieliteknologian menetelmiä.
Kevätpikkusydän

| Kevätpikkusydän |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Unikkokasvit Papaveraceae
Alaheimo::  Fumarioideae
Suku::  Pikkusydämet Dicentra
Laji::  eximia
Kaksiosainen nimi
 Dicentra eximia  (Ker-Gawl.) Torr. 
Katso myös
   Kevätpikkusydän Wikispeciesissä   Kevätpikkusydän Commonsissa 
Infobox OKNimi-testi OK: 
Kevätpikkusydän (Dicentra eximia) on unikkokasvien (Papaveraceae) heimoon kuuluva monivuotinen, punakukkainen, ruohovartinen kasvi. Se kasvaa luonnonvaraisena Pohjois-Amerikan itäosissa.
Kevätpikkusydän on 20–50 senttimetriä korkea ruoho, jolla on harmaanvihreät, pehmeät ja saniaismaiset lehdet suoraan juurakosta kasvavana ruusukkeena. Ruusunpunaiset, sydämenmuotoiset, nuokkuvat kukat sijaitsevat kukintoperän kaarevassa latvassa harvana terttuna. Kevätpikkusydämen maavarsi on suikertava, ja sen avulla kasvi leviää mattomaisiksi kasvustoiksi.
Kivik

| Kivik |
| --- | --- |

 Kivik
 Koordinaatit: 55°41′6″N, 14°13′13″E 
Valtio:   Ruotsi
Lääni:  Skåne
Maakunta:  Skåne
Kunta:  Simrishamn
Väkiluku (2021):  885
Infobox OKVirheellinen NIMI-arvo: 
Kivik on taajama Simrishamnin kunnassa Skånen läänissä Ruotsissa. Vuonna 2021 taajamassa oli 885 asukasta. Kivik tunnetaan markkinoistaan ja hedelmien tuotannosta.
Kivikin vuosittainen omenataulu 2014.
Fritiof Nilsson Piratenia esittävä patsas.
Aiheesta muualla

Kuvia tai muita tiedostoja aiheesta Kivik Wikimedia Commonsissa
Katajalampi (Viitasaari)

| Katajalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°06′26″N, 26°11′31″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Koliman alue (14.47)
Laskujoki:  suo-oja 
Järvinumero:  14.477.1.011
Mittaustietoja
Pinnankorkeus:  150,7 m  
Pituus:  260 m  
Leveys:  50 m  
Rantaviiva:  0,55 km  
Pinta-ala:  0,914 ha  
Saaria:  ei saaria 
 fiKatajalampi 
Katajalampi  on Keski-Suomessa Viitasaarella  Rimminjoen lähellä sijaitseva lampi.
Maantietoa

Lampi on 260 metriä pitkä, 50 metriä leveä, ja sen pinta-ala on 0,9 hehtaaria. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Suvannonjoen valuma-alueeseen (14.477) se kuuluu. Lammen vedenpinnan korkeus on 150,7 metriä mpy.
Katajalampi (Virrat)

| Katajalampi |
| --- | --- |
Valtiot:  Suomi
Maakunnat:  Etelä-Pohjanmaa, Pirkanmaa
Kunnat:  Alavus, Virrat
Koordinaatit:  62°24′47″N, 23°31′27″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskuoja:  oja Ryssänlampeen 
Järvinumero:  35.425.1.015
Mittaustietoja
Pinnankorkeus:  141,3 m  
Rantaviiva:  0,78 km  
Pinta-ala:  2,742 ha  
Saaria:  ei saaria 
 fiKatajalampi 
Katajalampi  on Pirkanmaalla Virroilla ja Alavudella Sulkavan kylän lähellä sijaitseva lampi.
Maantietoa

Lammen pinta-ala on 2,7 hehtaaria, se on 300 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Sulkavanjoen valuma-alueeseen (35.425) se kuuluu. Lammen vedenpinnan korkeus on 141,3 metriä mpy.
Kivijäätikkö

Kivijäätikkö, Zillertalin Alpit.
Kivijäätikkö on kivien peitossa oleva jäätikkö, joita esiintyy yleisimmin arktisilla ja vuoristoisilla alueilla. Vuoristoissa kivijäätiköitä esiintyy puurajan yläpuolella. Eroosion synnyttämä kiviaines ovat pudonnut kallionseinämistä ja jää sementoi sitä. Samantapaista kivimateriaalia tulee jäätiköistä esiin niiden loppupäässä. Kivimateriaalin seassa voi olla erittäin isojakin lohkareita. Alapäässä lohkareiden tullessa esiin ne muodostavat jyrkän reunan.
Jotkin kivijäätiköt saattavat valua ja muodostaa kaarevia, aaltomaisia muotoja. Kivijäätiköiden liike on yleensä hidasta, tai sitä ei ole ollenkaan, suurin havaittu nopeus on ollut noin 150 settimetriä vuodessa. Jäätiköiden syvyys saattaa olla 30 metriä ja pituus 1 500 metriä. Hitaasti liikkuvien kivijäätiköiden pinnalle kasvaa mikroilmaston ansiosta jäkäliä ja sammalia, sekä myös putkilokasveja.
Kivijäätikkö jossa on monta virtaussilmukkaa. Chugach Mountains, Alaska.
Kivijäätikkö, Zillertalin Alpit.
Kivijäätikkö, Left Talgar valley, Kazakstan.
Jotkut Marsin pinnanmuodot saattavat olla kivijäätiköitä.
Aiheesta muualla

Kuvia tai muita tiedostoja aiheesta Kivijäätikkö Wikimedia Commonsissa
Keski-Banat

| Keski-Banat Средњебанатски округ |
| --- | --- |
 Keski-Banatin sijainti
Valtio:  Serbia
Autominen maakunta:  Vojvodina
Kuntia:  5
Hallinto:  
 – hallinnollinen keskus:  Zrenjanin
Pinta-ala:  3 256 km²
Väkiluku (2011):  187 667
 – väestötiheys:  57,6 as./km²
Keski-Banat (serb. Средњебанатски округ, Srednjebanatski okrug) on piirikunta Baanaatin alueella Vojvodinan itsehallinnollisessa provinssissa Serbiassa. Piirikunnassa asuu noin 190 000 ihmistä. Zrenjanin on piirikunnan hallintokeskus.
Kunnat

Piirikunta jakautuu viiteen kuntaan:
Novi Bečej
Nova Crnja
Žitište
Sečanj
Zrenjanin
Aiheesta muualla

Kuvia tai muita tiedostoja aiheesta Keski-Banat Wikimedia Commonsissa
Serbian piirikunnat
Bor •
Braničevo •
Jablanica •
Kolubara •
Mačva •
Moravica •
Niš •
Pčinja •
Pirot •
Podunavlje •
Pomoravlje •
Rasina •
Raška •
Šumadija •
Toplica •
Zaječar •
Zlatibor
Vojvodinan piirikunnat:
Etelä-Bačka •
Etelä-Banat •
Keski-Banat •
Länsi-Bačka •
Pohjois-Bačka •
Pohjois-Banat •
Srem
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Central Banat District
Käännös suomeksi
Kayla Day

| Kayla Day |
| --- | --- |

Henkilötiedot
Syntynyt: 28. syyskuuta 1999 (ikä 25) Santa Barbara, Yhdysvallat
Kansalaisuus:   Yhdysvallat
Tennispelaaja
Pituus:  173 cm
Paino:  63,5 kg
Kätisyys:  vasen
Palkintorahat:  1 010 167 USD
Kaksinpeli
Paras sijoitus:  122. (19.6.2017)
Voitot/tappiot:  208–164
Grand Slam -turnauksissa
Australian avoimet:  1. kierros (2017)
Yhdysvaltain avoimet:  2. kierros (2016)
Nelinpeli
Paras sijoitus:  133. (29.1.2018)
Voitot/tappiot:  29–33
Aiheesta muualla
ITF
WTA
Kayla Day (s. 28. syyskuuta 1999 Santa Barbara) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 122 kesäkuussa 2017. Hän nousi junioreiden maailmanlistan ykkössijalle syyskuussa 2016 voitettuaan Yhdysvaltain avointen tyttöjen kaksinpeliturnauksen. Day eteni Yhdysvaltain avointen naisten kaksinpelissä toiselle kierrokselle.
Aiheesta muualla

Kayla Day WTA:n sivuilla (englanniksi)
Kayla Day ITF:n sivuilla (englanniksi)
Soldat

| Soldat |
| --- | --- |

Kehittäjä:  Michał Marcinkowski
Julkaisija:  Michał Marcinkowski
Jakelija:  Steam
Julkaistu:  1.5.0 / 16. huhtikuuta, 2009
Lajityyppi:  Shoot 'em up
Pelimuoto:  Yksinpeli, Moninpeli
Alusta:  Windows
Lisenssi:  MIT-lisenssi ja Creative Commons Nimeä 4.0 Kansainvälinen
Jakelumuoto:  Ladattava
Lisää peliartikkeleitaVideopelien teemasivulla
Infobox OK  : 
Soldat (suom. Sotilas) on kaksiulotteinen, hiiri-näppäimistöyhdistelmällä ohjattava puolalainen shoot 'em up -tietokonepeli, jota voi pelata yksinpelinä tai moninpelinä lähiverkossa tai internetissä.
Soldatissa ei ole selvää juonta, joten se sopii hyvin henkilöille, jotka eivät jaksa keskittyä tai ehdi pelaamaan pitkäkestoisia pelejä. Soldat-palvelimia voi etsiä pelin omasta aulasta tai erillisellä The All-Seeing Eye -ohjelmalla. Palvelimien etsintä onnistuu myös Xfire-ohjelmalla.
Pelimuodot

Deathmatch (DM): tavoitteena on ylittää tapporaja (kill limit), jonka voi itse päättää tai saada eniten tappoja ennen peliajan loppua.
Capture the Flag (CTF): tarkoituksena ryöstää vastustajan lippu ja tehdä "kotiutus" eli cap mahdollisimmaan monta kertaa (rajan voi määrätä itse).
Rambomatch (RM): sama kuin DM, mutta pisteitä saa vain kertaosumalla tappavan jousipyssyn haltija eli rambo, myös tappamalla rambon saat pisteen.
Infltration (INF): punaisen joukkueen tavoitteena on kaapata sinisten vartioima lippu ja tuoda se omaan tukikohtaan. Sininen joukkue saa pisteitä siitä kuinka kauan lippu on heillä ja punainen joukkue saa pisteitä siitä kuinka monta kertaa lippu on varastettu.
Teammatch (TDM/TM): sama kuin DM, mutta joukkuepelinä.
Point match (PM): sama kuin DM, mutta lippua hallussaan pitävä pelaaja saa tuplapisteet tapoista
Hold The Flag (HTF): yksi joukkue yrittää aina pitää lippua mahdollisimman kauan hallussaan. Toinen joukkue yrittää saada lipun haltuunsa. Yhden pisteen saa aina, kun toinen joukkue on pitänyt lippua pari sekuntia.
Verkkopelinä Soldat on ilmainen, vaikkakin pelin rekisteröimisellä saakin lisäominaisuuksia.
Lisäominaisuuksiin kuuluvat muun muassa kengissä olevien rakettien suihkun värin muuttamismahdollisuus ja erilaisten grafiikoiden valitseminen.
Pelaajan ulkoasua, kuten hiuksia, ihonväriä ja vaatteiden väriä, voi muokata. Pelin ulkoasutiedostoja, aseita ja muita tiedostoja voi vapaasti muokata erilaisilla editoreilla, pelkkä Microsoftin Paint tai Notepad riittää.
Soldatissa pelaaja ohjaa pientä sotilasta, joka kantaa maksimissa kahta asetta, ensisijaista ja toissijaista, sekä muutamaa kranaattia. Aseita voi vaihtaa tappamalla vihollisen ja heittämällä oman vanhan aseen pois ja nappaamalla viholliselta toisen.
Aseet

Soldatissa aseiden keskinäinen tasapaino on suhteellisen hyvä: mikään ase ei ole merkittävästi muita parempi. Aseet voidaan luokitella ensisijaisiin ja toissijaisiin.
Aseet > Ensisijaiset aseet

Desert Eagle
HK MP5
AK-74
Steyr AUG
SPAS-12
Ruger 77
M79
Barrett M82A1
FN Minimi
XM214 Minigun
HK MP5, AK-74, Steyr AUG, FN Minimi ovat automaattiaseita (autos), joita voidaan käyttää kattavammin ns. sprayaamiseen eli ennakkoon ampumiseen. Ne tekevät vähemmän vahinkoa, mutta omaavat isomman lippaan ja nopeamman tulitustahdin. Ampumalla pitkään yhtäjaksoisesti tarkkuus heikkenee luotien lentäessä sinne tänne. Tämä käy ilmi parhaiten FN Minimillä, joka ampuu kohtalaisen hitaasti isolla lippaalla.
Puoliautomaattiset ja itselataavaa kertatulta ampuvat Desert Eaglet, SPAS-12 ja Ruger 77 tappavat parhaimmillaan kahdesta osumasta, mutta eivät ole isolippaisia. SPAS ladataan yksi patruuna kerrallaan, mistä voi olla hyötyä ja haittaa - toisaalta koko makasiini ei täyty kerralla, toisaalta lataamisen voi keskeyttää äkillisen tulitustarpeen vaatiessa.
M79 on kranaatikivääri, joka tappaa yhdestä osumasta, mikäli osuu suoraan kohteeseensa. Harhalaukaus voi tehdä kranaattien tapaan sivuvahinkoa. Ase on usein halveksittu helpon käyttönsä takia.
Barrett M82A1 on yhdellä osumalla tappava tarkkuuskivääri, jolla voi istumis- tai makuuasennosta tähdättäessä nähdä tavallista pitemmälle. Ase provosoikin pelaajaa camppimiseen, eli paikallaan pysyttelemiseen ja vastaantulevan vihollisen ampumiseen sellaiselta etäisyydeltä, ettei tämä näe edes tappajaansa. Huonoja puolia ovat Barrettin erittäin hidas lataaminen ja pitkä odotus joka laukauksen välillä.
Luultavasti Soldatin halveksituimman aseen tittelin Barrett on saanut niin sanottujen "Combat Snipereiden" kautta, jotka ovat Barrett kädessä juoksevia pelaajia, jotka yksinkertaisesti ampuvat vihollisensa niin läheltä, etteivät nämä ehdi reagoida.
Minigun on samoin spray-luokan ase, mutta suuresta epätarkkuudestaan johtuen sitä käytetään pääasiassa lipunryöstössä siten, että sen sylkemät luodit antavat ampujalleen hetkellisesti nopeamman vauhdin ja hidastavat takaa-ajajia.
Aseet > Toissijaiset aseet

USSOCOM
taisteluveitsi (Combat Knife)
moottorisaha (Chainsaw)
M72 LAW
Ensisijaisen ja toissijaisen aseen kannattaisi tukea toisiaan, esimerkiksi Barrettin suuren laukaisuvälin vuoksi kannattaisi sen kanssa käyttää USSOCOM-pistoolia, jos ensimmäinen laukaus ei osukaan. FN Minimi on parhaimmillaan pitkällä etäisyydellä, joten kannattaisi ottaa veitsi tai moottorisaha, jos joutuu lähekkäin vastustajapelaajan kanssa.
Käsikranaatteja käytetään myös tiiviisti edellä mainittujen aseiden tukena. Kranaatteja on kahdenlaisia.
Kranaatti = Vihreä peruskranaatti, joka tekee räjähtäessään tarpeeksi lähellä oleville kohteille vahinkoa. Pelaajat lieventävät kranaattien sirpalevaikutusta, joten toisen pelaajan takana oleva ei välttämättä saa lainkaan vauriota.
Rypälekranaatti = Kranaatti, joka räjähtää maahan tai seinään osuessaan noin 4 pienempään pommiin, jotka puolestaan tekevät varsinaisen räjähdysvahingon osuessaan pelaajiin tai heidän lähelleen.
Asetta valittaessa tulisi ottaa huomioon kentän koko, aseen lippaan koko, latausaika, tulitusnopeus sekä kantomatka. Myös pelimuoto (CTF, DM) ja pelaajan tavoite (esimerkiksi lipunryöstö, lipunryöstäjän suojelu) vaikuttavat olennaisesti valintaan.
Nykyisessä 1.4.2-versiossa (uusin versio on 1.6) tulee ottaa aseiden kohdalla myös seuraavat seikat huomioon: sarjatuliaseet muuttuvat epätarkoiksi, mikäli niillä tulitetaan liian kauan yhtä mittaa. Ruger ja Barrett muuttuvat epätarkoiksi kun niitä käyttävät pelaajat ovat tulituksen alla ja Barrettilla ammuttaessa täytyy liipasinta pitää kauemmin pohjassa.
Aseet > Moodit

Soldatissa voi halutessaan ottaa peliin lisämausteeksi erilaiset moodit. Johonkin kohtaa kenttää ilmestyy silloin tällöin laatikko, jonka keräämällä pelaaja saa käyttöönsä jonkin erikoisominaisuuden. Moodeja voi laittaa ilmestymään pitkin kenttää enemmän tai vähemmän. Moodeja on neljä erilaista:
Tulijumalamoodi - Pelaaja muuttuu 10 sekunniksi kuolemattomaksi ja saa käyttöönsä liekinheittimen. Ajan kuluttua loppuun liekinheitin jää vielä pelaajan käyttöön siksi aikaa kunnes hän kuolee.
Predatormoodi - Pelaaja muuttuu näkymättömäksi 25 sekunnin ajaksi. Predatormoodi on erittäin käytännöllinen mm. lipunryöstössä. Predatormoodi ei kuitenkaan tee pelaajaa aivan näkymättömäksi, sillä hyvin tarkkasilmäiset vastustajat voivat nähdä pelaajan pienen harmaan varjon.
Raivomoodi - Pelaajan luodit muuttuvat tehokkaammiksi 15 sekunnin ajaksi. Esimerkiksi sarjatuliaseissa parikin luotia tappavat jo vastustajan. Barrettiin raivomoodi ei tee mitään muutosta, koska se tappaa kertalaukauksesta jo muutoinkin, mutta M79-kranaatinheitin muuttuu tehokkaammaksi siten, että se saattaa tappaa vastustajan osuessaan edes lähelle tätä.
Luotiliivi - Luotiliivi ei tavallaan ole moodi, koska siihen ei sisälly minkäänlaista aikaa. Jos pelaajalla on luotiliivi, esimerkiksi yksi Barrettin laukaus ei riitä tappamaan häntä.
Aiheesta muualla

(englanniksi) Soldatin virallinen sivu
(englanniksi) Selfkill.com - suuri Soldat-fanisivusto (Arkistoitu – Internet Archive)
(englanniksi) wiki.soldat.nl - Soldat-wiki
Kehittyvä sisämaavaltio

Kehittyvät sisämaavaltiot maailman kartalla.
Kehittyvä sisämaavaltio (lyh. LLDC, engl. landlocked developing country) on valtio, jolla ei ole yhtäkään rajaa merenrannalla ja joka on lisäksi kehitysmaa.
Kehittyvien sisämaavaltioiden talouteen vaikuttaa niiden sijainti kaukana merenrannasta, koska merikauppaa harjoittaakseen niiden on kuljetettava kauppatavarat ensin muiden valtioiden läpi. Kaupan onnistumiseen vaikuttaakin naapurivaltioihin ja niiden läpi vievien liikenneyhteyksien kunto, liikennöinnin tehokkuus ja maaston olosuhteet. Kauppatavaran vienti ja tuonti muiden valtioiden läpi myös lisää kuljetuskuluja ja on muihin maihin verrattuna hitaampaa.
Myös Euroopassa on sisämaavaltioita, mutta kaikki niistä eivät ole kehitysmaita. Monet kehittyvät sisämaavaltiot sijaitsevat huomattavan kaukana satamista ja suurista maailmanmarkkinoista, mikä tekee niiden kaupankäynnistä vaikeampaa verrattuna moneen eurooppalaiseen sisämaavaltioon. Esimerkiksi Kazakstan, Afganistan, Tšad, Niger, Sambia ja Zimbabwe sijaitsevat tuhansien kilometrien päässä merenrannasta.
Kehittyvät sisämaavaltiot

Vuonna 2022 kehittyviä sisämaavaltioita oli 32, joista 17 kuului myös maailman vähiten kehittyneisiin maihin.
Kehittyvät sisämaavaltiot > Afrikka (16 maata)

| 0 | 1 | 2 |
| --- | --- | --- |
|   Botswana   Burkina Faso   Burundi   Etelä-Sudan   Etiopia  |   Keski-Afrikan tasavalta   Lesotho   Malawi   Mali   Niger  |   Ruanda   Sambia   Swazimaa   Tšad   Uganda   Zimbabwe  |
Kehittyvät sisämaavaltiot > Aasia ja Eurooppa (14 maata)

| 0 | 1 | 2 |
| --- | --- | --- |
|   Afganistan   Armenia   Azerbaidžan   Bhutan   Kazakstan  |   Kirgisia   Laos   Mongolia     Nepal   Moldova  |   Pohjois-Makedonia   Tadžikistan   Turkmenistan   Uzbekistan  |
Keski-Böömin lääni

| Keski-Böömin lääni (Středočeský kraj) |
| --- | --- |
 lippu:  vaakuna

Valtio:  Tšekki
Hallinto:  
 – Kuvernööri:  David Rath (ČSSD)
Pinta-ala:  
 – Kokonaispinta-ala:  11 015 km²
Väkiluku (2020)  (arvio):  1 385 141
 – Väestötiheys:  126 as./km²
Infobox OKVirheellinen NIMI-arvo: 
Keski-Böömin lääni (tšek. Středočeský kraj) on yksi Tšekin kolmestatoista läänistä. Lääni jakautuu kahteentoista piirikuntaan, jotka jakautuvat edelleen kuntiin. Prahan pääkaupunkialue (tšek. Hlavní město Praha) sijaitsee läänin sisällä ja on hallinnollisesti oma alueensa.
Läänin pinta-ala on 11 015 neliökilometriä, ja vuoden 2020 arvion mukaan siellä asui 1 385 141 asukasta. Läänin suurin kaupunki on Kladno.
Piirikunnat

| # | Piirikunta | Koodi | Pinta-ala (km²) | Asukasluku (1> 1.2020, arvio) | Kuntien lukumäärä | Kartta |
| --- | --- | --- | --- | --- | --- | --- |
| 1 | Benešov | BN | 1 528 | 99 414 | 115 |  |
| 2 | Beroun | BE | 662 | 95 058 | 85 |  |
| 3 | Kladno | KL | 691 | 166 483 | 100 |  |
| 4 | Kolín | KO | 846 | 102 623 | 89 |  |
| 5 | Kutná Hora | KH | 917 | 75 828 | 88 |  |
| 6 | Mělník | ME | 712 | 109 302 | 69 |  |
| 7 | Mladá Boleslav | MB | 1 058 | 130 365 | 120 |  |
| 8 | Nymburk | NB | 876 | 100 886 | 87 |  |
| 9 | Praha-východ | PH | 580 | 185 178 | 110 |  |
| 10 | Praha-západ | PZ | 586 | 149 338 | 79 |  |
| 11 | Příbram | PB | 1 628 | 115 104 | 121 |  |
| 12 | Rakovník | RA | 930 | 55 562 | 83 |  |
Aiheesta muualla

Kuvia tai muita tiedostoja aiheesta Keski-Böömin lääni Wikimedia Commonsissa
Tšekin läänit
Etelä-Böömin lääni
Etelä-Määrin lääni
Hradec Královén lääni
Karlovy Varyn lääni
Keski-Böömin lääni
Liberecin lääni
Määrin-Sleesian lääni
Olomoucin lääni
Pardubicen lääni
Plzeňin lääni
Pääkaupunkialue
Ústín lääni
Vysočinan lääni
Zlínin lääni
Kirkkoharjun koulu

Koulu toimi koulukeskuksessa. Tässä E- ja A-siivet, joissa on luokka- ja hallintotiloja.
Kirkkoharjun koulu oli Kirkkonummen keskustassa sijaitseva yläaste. Koulu toimi neljässä eri rakennuksessa. Myöhemmin koulu toimi myös viereen rakennetussa väistötilassa. Koulussa oli käytössä 4-jaksoinen lukuvuosi. Koulu kuului Kirkkonummen koulukeskukseen, johon kuului Kirkkoharjun koulun yhteydessä olevat Porkkalan lukio ja Kirkonkylän koulun ala-aste. Nämä kolme oppilaitosta muodostivat Kirkkonummen koulukeskuksen.
Vuoden 2014 alusta Kirkkoharjun koulu ja Kirkonkylän koulu yhdistyivät yhtenäiseksi peruskouluksi, Kirkkoharjun kouluksi, luokat 1-9.
Vuoden 2021 maaliskuun alussa Kirkkoharjun koulu siirtyi Jokirinteen oppimiskeskukseen. Kirkkoharjun koulussa oppilaita oli noin 600 ja opettajia noin 50.
Aiheesta muualla

Koulun kotisivut (Arkistoitu – Internet Archive)
KHL-kausi 2008–2009

| KHL-kausi 2008–2009 |
| --- | --- |
Laji:  Jääkiekko
Järjestyksessä oleva kausi:  1.
Maa:   Kazakstan  Latvia  Valko-Venäjä  Venäjä
Joukkueiden määrä:  24
Sarja alkoi:  2.9.2008
Sarja päättyi:  12.4.2009
Runkosarjan voittaja:  Salavat Julajev Ufa
Mestari:  Ak Bars Kazan
Pistepörssin voittaja:  Sergei Mozjakin
 2009-2010 → : 
KHL-kausi 2008–2009 oli jääkiekkosarja KHL:n ensimmäinen kausi. Runkosarja alkoi 2. syyskuuta 2008 ja päättyi 26. helmikuuta 2009. Sarjaan osallistui 24 joukkuetta, joista 21 Venäjältä ja yksi joukkue Latviasta, Kazakstanista ja Valko-Venäjältä.
Ensimmäisen KHL-kauden mestaruuden voitti Ak Bars Kazanista.